Sign in / Join .st0{fill:#34437F;} .st1{fill:#878787;} Monday, September 20, 2021 ikteb hawn… Fittex Gudja United jaħsdu lil Sliema Wanderers Minn talk.mt September 19, 2021 talk.mt Minn Cristian Muscat – ritratt: Christine Borg Sliema Wanderers …2 Gudja United ………..3 B'mod mill-aktar meritat Gudja United għelbu lil Sliema Wanderers bl-iskor ta' 3-2 biex komplew ikabbru l-kriżi tal-Blues li għadhom qed ifittxu l-ewwel rebħa. Gudja United fetħu l-iskor proprju fl-ewwel az­zjoni perikoluża, fl-20 minuta, permzz ta' xutt mid-distanza ta' TEMITOPE ABDUL bil-ballun jintemm fir-rokna tax-xibka. Iżda l-Wanderers wettqu reazzjoni f'waqtha u erba' minuti biss wara għamlu l-iskor indaqs meta MIGUEL FERNANDES kien fil-pożizzjoni preċiża u permezz ta' xutt minn taħt il-lasti tefa' l-ballun fix-xibka. Huma komplew jippressaw bit-tama li jaqilbu l-iskor favur tagħhom u fit-32 minuta, Valmir Berisha, li kien għadu kemm ġie ammonit żewġ minuti biss qabel, ittanta xortih permezz ta' xutt mid-distanza li iżda ġie salvat minn mal-art min­għajr wisq diffikultá mill-goalkeeper, Glenn Zammit, li f'din il-partita kien qed jilgħab proprju kontra l-ex team tiegħu. Gudja wieġbu fil-41 minuta meta Gabriel Mensah wara li qabeż difensur avversarju kellu xutt mid-distanza li għadda ftit għoli. Iżda tliet minuti wara kienu Sliema li marru fil-vantaġġ meta Gabriel Aquilina għadda tajjeb lejn VALMIR BERISHA li mill-viċin spara l-ballun fis-saqaf tax-xibka. Madankollu fil-ftuħ tat-tieni taqsima, Gudja ħarġu ferm aggressivi u fil-51 minuta MARCELO DIAS avvanza fil-kaxxa, ġie wiċċ imb'wiċċ ma' Timmy Aquilina, u spara l-ballun fis-saqaf tax-xibka. Huma komplew jinsistu u seba' minuti wara reġgħu marru fil-vantaġġ meta l-awtur tat-tieni goal Marcelo Dias serva fuq platt tal-fidda lil RUSLAN KISIL li mill-viċin tefa' l-ballun wara Timmy Aquilina. Kulma jmur kompla d-dominju assolut tal-Gudjani u fis-60 minuta, Marcelo Dias, bla dubju l-aqwa player fost sħabu, xeħet cross-shot fil-baxx għan-nofs b'Kisil inkreddibilment ma jirnexxielux jagħmel kuntatt mal-ballun. Fit-78 minuta, kien Aqui­lina li ċaħħad lil Mensah milli jkompli jkabbar l-iskor għal Gudja. Artiklu preċedenti Birkirkara jwaqqgħu l-ewwel punti Artiklu li jmiss Hamrun Spartans ikomplu jiddiżappuntaw